NATO HUZURIDA O‘ZBEKISTON RESPUBLIKASI MISSIYaSINI OChISh HAQIDA

Yevroatlantika hamkorlik Kengashi va «Tinchlik uchun hamkorlik» dasturi doirasida O‘zbekiston Respublikasi va NATO o‘rtasida hamkorlikni yanada rivojlantirish maqsadida Vazirlar Mahkamasi qaror qiladi:
 1. Bryussel shahrida (Belgiya qirolligi) NATO huzurida O‘zbekiston Respublikasi Missiyasi ta’sis etilsin.
 2. 1998-yil uchun Missiyaning shtat jadvali va xarajatlar smetasi 1 va 2-ilovalarga* muvofiq tasdiqlansin.
 Missiya xodimlari soni 4 nafar diplomatik xodimlardan iborat etib belgilansin.
 3. O‘zbekiston Respublikasi Moliya vazirligi shtatning butlanishiga qarab xarajatlar smetasiga muvofiq 1998-yil uchun zarur mablag‘lar ajratsin.
 4. O‘zbekiston Respublikasi Tashqi ishlar vazirligi va Mudofaa vazirligi bir oy muddatda shtat jadvaliga muvofiq Missiyaning diplomatik xodimlari tarkibini butlash uchun nomzodlar bo‘yicha takliflar kiritsinlar.
 5. O‘zbekiston Respublikasining Belgiya qirolligidagi elchisi NATO huzuridagi O‘zbekiston Respublikasi Missiyasi rahbari etib tayinlansin.